**Projektas su papildymu**



**PANEVĖŽIO RAJONO SAVIVALDYBĖS TARYBA**

**SPRENDIMAS**

**Dėl pritarimo projekto rengimui ir įgyvendinimui pagal Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ veiklą „Socialinio būsto fondo plėtra“**

2024 m. gegužės 30 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 23 punktu, Lietuvos Respublikos paramos būstui įsigyti ar išsinuomoti įstatymo 5 straipsnio 4 punktu ir atsižvelgdama į Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gaires, patvirtintas Lietuvos Respublikos socialinės apsaugos ir darbo ministro 2023 m. birželio 30 d. įsakymu Nr. A1-439 „Dėl regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairių patvirtinimo“, Savivaldybės taryba nusprendžia:

1. Pritarti projekto„Panevėžio r. socialinio būsto fondo neįgaliesiems bei gausioms šeimoms plėtra“ rengimui ir įgyvendinimui pagal Regioninės pažangos priemonę
Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“.

2. Užtikrinti 1 punkte įvardyto projekto ne mažesnį nei 15 proc. bendrąjį finansavimą nuo visų tinkamų finansuoti projekto išlaidų.

3. Įsipareigoti padengti netinkamas finansuoti, tačiau 1 punkte įvardytam projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas.

4. Užtikrinti 1 punkte įvardyto projekto tęstinumą po šio projekto finansavimo pabaigos 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklėse nustatyta tvarka.

5.  Pavesti Panevėžio rajono savivaldybės administracijai vykdyti projektavimo ir statybos darbų užsakovo funkcijas įgyvendinant 1 punkte įvardytą projektą.

6. Įgalioti Panevėžio rajono savivaldybės administracijos direktorių pasirašyti dokumentus, susijusius su 1 punkte įvardyto projekto rengimu ir įgyvendinimu.

7. Užtikrinti, kad 1 punkte įvardyto projekto lėšomis finansuoti būstai 5 (penkerius) metus po projekto įgyvendinimo pabaigos liks socialinio būsto fondo sąraše.

Julita Kireilienė

2024-05-09

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PRITARIMO PROJEKTO RENGIMUI IR ĮGYVENDINIMUI PAGAL REGIONINĖS PAŽANGOS PRIEMONĖS NR. 09-003-02-02-11 (RE) „SUMAŽINTI PAŽEIDŽIAMŲ VISUOMENĖS GRUPIŲ GEROVĖS TERITORINIUS SKIRTUMUS“ VEIKLĄ „SOCIALINIO BŪSTO FONDO PLĖTRA“ PROJEKTO AIŠKINAMASIS RAŠTAS**

2024 m. gegužės 9 d.

Panevėžys

**1. Sprendimo projekto tikslai ir uždaviniai**

Sprendimo projektas parengtas vadovaujantis Lietuvos Respublikos vietos savivaldos
įstatymo 15 straipsnio 2 dalies 23 punktu, Lietuvos Respublikos paramos būstui įsigyti ar išsinuomoti įstatymo 5 straipsnio 4 punktu ir Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairėmis.

Projekto „Panevėžio r. socialinio būsto fondo neįgaliesiems bei gausioms šeimoms plėtra“ tikslas – didinti Panevėžio rajone socialinio būsto prieinamumą pažeidžiamoms visuomenės grupėms. Projektu numatoma pritaikyti pastatą (sukurti 10–20 būstų) Naujarodžių k., Panevėžio r. (adresu: Šišlų g. 1, Naujarodžių k., Panevėžio r.) asmenims su negalia bei gausioms šeimoms. Šiuo metu laukiančių socialinio būsto yra 10 neįgalių asmenų / šeimų ir 10 gausių šeimų.

Sprendimo projekto tikslas – pritarti projekto „Panevėžio r. socialinio būsto fondo neįgaliesiems bei gausioms šeimoms plėtra“ rengimui ir įgyvendinimui; užtikrinti įvardyto projekto ne mažesnį nei 15 proc. bendrąjį finansavimą nuo visų tinkamų finansuoti projekto išlaidų; įsipareigoti padengti netinkamas finansuoti, tačiau įvardytam projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas; užtikrinti įvardyto projekto tęstinumą po šio projekto finansavimo pabaigos 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklėse nustatyta tvarka; pavesti Panevėžio rajono savivaldybės administracijai vykdyti projektavimo ir statybos darbų užsakovo funkcijas įgyvendinant projektą; įgalioti Panevėžio rajono savivaldybės administracijos direktorių pasirašyti dokumentus, susijusius su įvardyto projekto rengimu ir įgyvendinimu; užtikrinti, kad projekto lėšomis finansuoti būstai 5 (penkerius) metus po projekto įgyvendinimo pabaigos liks socialinio būsto fondo sąraše.

**2. Siūlomos teisinio reguliavimo nuostatos ir laukiami rezultatai**

Teisės aktų keisti nereikia. Laukiami rezultatai – padidintas Panevėžio rajono savivaldybės socialinio būsto fondas asmenims su negalia ir gausioms šeimoms.

**3. Lėšų poreikis ir šaltiniai**

Bendra preliminari projekto vertė – 3 500 000,00Eur, iš jų: 2 975 000,00 Eur Europos Sąjungos lėšos, 525 000,00 Eur savivaldybės biudžeto lėšos.

**4. Kiti reikalingi pagrindimai, skaičiavimai ar paaiškinimai**

Nėra.

Vyr. specialistė Julita Kireilienė